ai4bharat/Pralekha huggingface dataset:
நிதி அமைச்சகம்
பிரதமரின் ஸ்வநிதி திட்டத்தின் முன்னேற்றம்: மத்திய நிதி சேவைகள் துறைச் செயலாளர் மற்றும் தமிழக தலைமைச் செயலாளர் இணைந்து தமிழ்நாட்டின் மூத்த அரசு அதிகாரிகள் மற்றும் வங்கி அதிகாரிகளுடன் சென்னையில் ஆய்வுக் கூட்டத்தை நடத்தினர்
பிரதமரின் ஸ்வநிதி திட்டத்தின் கீழ் சிறு கடன்களை விரைந்து வழங்க வேண்டும்: மத்திய நிதி சேவைகள் துறைச் செயலாளர் டாக்டர் விவேக் ஜோஷி
மத்திய நிதியமைச்சகத்தின் நிதிச் சேவைகள் துறைச் செயலாளர் டாக்டர் விவேக் ஜோஷி, தமிழ்நாடு தலைமைச் செயலாளர் திரு ஷிவ் தாஸ் மீனாவுடன் சென்னையில் இன்று ஆய்வுக் கூட்டத்தில் பங்கேற்றார்.
இக்கூட்டத்தில் கூடுதல் செயலாளர், இந்தியன் வங்கி மற்றும் இந்தியன் ஓவர்சீஸ் வங்கியின் நிர்வாக இயக்குநர் மற்றும் தலைமைச் செயல் அதிகாரிகள், கூடுதல் தலைமைச் செயலாளர், முதன்மைச் செயலாளர், நகராட்சி நிர்வாகம் மற்றும் தமிழ்நாடு அரசின் பிற நகர்ப்புற உள்ளாட்சி அமைப்புகளின் இணை ஆணையர்கள், இயக்குநர்கள் மற்றும் தமிழ்நாடு மாநில அளவிலான வங்கியாளர்கள் குழுவைச்  சேர்ந்த உள்ளூர் வங்கித் தலைவர்கள் கலந்து கொண்டனர்.
வங்கிகளால் திருப்பி அனுப்பப்பட்ட அதிக எண்ணிக்கையிலான விண்ணப்பங்கள் மீது நிதிச் சேவைகள் துறைச் செயலாளர் அதிக கவனம் செலுத்தி தகவல்களைக் கேட்டார். திருப்பி அனுப்பப்பட்ட விண்ணப்பங்களில் உள்ள குறைபாடுகளை சரிசெய்ய நகர்ப்புற உள்ளாட்சி அமைப்புகளும் வங்கிகளும் ஒன்றாக இணைந்து மறுஆய்வு செய்ய வேண்டும் என்று அவர் வலியுறுத்தினார். நிதிச் சேவைகள் துறை ஏற்கெனவே தெளிவுபடுத்தியுள்ளதாகவும் குறைந்த கடன் தர  மதிப்பெண்ணில் என்ற காரணத்துக்காக மட்டுமே விண்ணப்பங்களைத் திருப்பி அனுப்ப வேண்டாம் என்று அவர் வங்கியாளர்களுக்கு அறிவுறுத்தினார்.
பிரதமரின் ஸ்வநிதி திட்டத்தின் கீழ் நிர்ணயிக்கப்பட்ட இலக்கை அடைய வங்கிகளுடன் ஒருங்கிணைந்து புதிய விண்ணப்பங்களைப் பெறுமாறு அனைத்து நகர்ப்புற உள்ளாட்சி அமைப்புகளையும் தமிழ்நாடு தலைமைச் செயலாளர் திரு ஷிவ்தாஸ் மீனா கேட்டுக் கொண்டார்.
சிறு கடன் வாங்குபவர்களுக்கு பயனளிக்கும் வகையில் திறந்த மனதுடன் கடன்களை வழங்குமாறு வங்கிகளுக்கு நிதிச் சேவைகள் துறைச் செயலாளர் டாக்டர் விவேக் ஜோஷி அறிவுறுத்தினார். இந்த கடன்கள் ஏற்கெனவே மத்திய அரசின் கடன் உத்தரவாத திட்டத்தின் கீழ் உள்ளன என்று அவர் குறிப்பிட்டார்.
ஸ்வநிதி திட்டத்தின் கீழ் கடன்களை விரைவாகவும் நேர்மறையாகவும் செயலாக்குவதன் முக்கியத்துவத்தை கிளை அளவிலும் பரப்ப வேண்டும் என இக்கூட்டத்தில் கேட்டுக் கொள்ளப்பட்டது. இத்திட்டத்தை திறம்பட செயல்படுத்த வங்கிகளின் மூத்த அதிகாரிகள் களப்பயணங்களை மேற்கொள்ள வேண்டும் என்று அறிவுறுத்தப்பட்டது.
பிரதமரின் ஸ்வநிதி திட்டம்:
பிரதமரின் ஸ்வநிதி திட்டம் சாலையோர வியாபாரிகளின் பொருளாதார வளர்ச்சிக்காக கடன் மற்றும் டிஜிட்டல் செயலாக்கம் ஆகியவற்றை தடை இல்லாமல் செயல்படுத்தி அதன் மூலம் அவர்களுக்கு அதிகாரமளிப்பதை நோக்கமாகக் கொண்டுள்ளது.
சாலையோர வியாபாரிகளுக்கு கடனுதவி வழங்குவதில் இத்திட்டம் தொடர்ந்து குறிப்பிடத்தக்க முன்னேற்றம் அடைந்து வருகிறது. இத்திட்டம் நாடு முழுவதும் திறம்பட செயல்படுத்தப்படுவதை உறுதி செய்வதற்காக வீட்டுவசதி மற்றும் நகர்ப்புற விவகாரங்கள் அமைச்சகம் மற்றும் நிதிச் சேவைகள் துறை  ஆகியவற்றால் இந்த திட்டத்தின் செயல்திறன் தொடர்ந்து கண்காணிக்கப்படுகிறது. ஜூலை 31, 2023 நிலவரப்படி, 54.40 லட்சம் விண்ணப்பங்களுக்கு ஒப்புதல் அளிக்கப்பட்டு, 51.46 லட்சம் விண்ணப்பங்களுக்கு ரூ. 6, 623 கோடி கடன் வழங்கப்பட்டுள்ளது.
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
தூய்மை இந்தியா நகர்ப்புற இயக்கத்தின் கீழ் 7 நட்சத்திரம் வரையிலான தரம் பெறுவதற்கான தகுதிகள் – குப்பையில்லாத நகரங்கள் குறித்த நட்சத்திர அந்தஸ்து பற்றிய முதலாவது மண்டலப் பயிலரங்கு தொடங்கியது
குப்பையில்லாத நகரங்களுக்கான நட்சத்திர அந்தஸ்து குறித்த முதலாவது மண்டலப் பயிலரங்கைப் புதுதில்லியில் நாடாளுமன்ற உறுப்பினர் திருமதி மீனாட்சி லேக்கி தொடங்கிவைத்தார். மத்திய வீட்டுவசதி மற்றும் நகர்ப்புற விவகாரங்கள் அமைச்சகம் புதுதில்லி மாநகராட்சி மன்றத்துடன் இணைந்து ஏற்பாடு செய்திருந்த இந்தப் பயிற்சியின் தொடக்க விழாவில் வீட்டுவசதி, நகர்ப்புற விவகாரங்கள் துறைச் செயலாளர் திரு துர்கா சங்கர் மிஸ்ரா, புதுதில்லி நகராட்சி மன்றத் தலைவர் திரு நரேஷ் குமார், தூய்மை இந்தியா நகர்ப்புற இயக்கத்தின் தேசிய இயக்குநர் திரு வி கே ஜிண்டால் ஆகியோர் பங்கேற்றனர். கூட்டத்தில் பேசிய திருமதி லேக்கி, நகரங்களில் உற்பத்தியாகும் கழிவுகளைக் கையாள்வதற்கு பரவலாக்கப்பட்ட தீர்வுகளும், ஒருங்கிணைந்தப் அணுகுமுறையும் தேவை என்று கூறினார்.
திரு. துர்கா சங்கர் மிஸ்ரா தமது உரையில், தூய்மைத் தரவரிசை ஆண்டுச் செயல்பாட்டுடன், குப்பைகள் இல்லாத நகரங்களின் நட்சத்திர அந்தஸ்துத் திட்டமும் இணைந்து நாட்டிலுள்ள நகரங்களிடையே ஆரோக்கியமான போட்டியை ஏற்படுத்தி, 100 சதவீதத் திட்டக்கழிவு மேலாண்மையையும், தூய்மை இலக்குகளையும் அடைய உதவும் என்று கூறினார்.
தூய்மை இந்தியா நகர்ப்புற இயக்கமானது, திறந்தவெளி மலம் கழிப்பை அறவே அகற்றுதல், 100 சதவீத அறிவியல் ரீதியான
திடக்கழிவு மேலாண்மை ஆகிய இரண்டு முக்கிய நோக்கங்களைக் கொண்டது. நாட்டிலுள்ள 4041 நகரங்கள், பெருநகரங்கள் ஆகியவற்றின் இந்த இரண்டு நோக்கங்களுக்கு முக்கியக் கவனம் செலுத்தப்படுகிறது.
மேலும் விவரங்களுக்கு www.pib.nic.in என்ற வலைதளத்தைப் பார்க்கவும்.
(Visitor Counter : 135
சட்டம் மற்றும் நீதித்துறை அமைச்சகம்
நீதிபதிகளில் பெண்களின் பிரதிநிதித்துவம்
மக்களவையில் கேள்வி ஒன்றுக்கு இன்று எழுத்துப்பூர்வமாக பதிலளித்த சட்டம் மற்றும் நீதித்துறை அமைச்சர் திரு கிரண் ரிஜிஜு கீழ்காணும் தகவல்களை வழங்கினார்.
உச்ச நீதிமன்றம் மற்றும் உயர் நீதிமன்றங்களின் நீதிபதிகள் நியமனம் இந்திய அரசமைப்பு சட்டத்தின் 124, 217 மற்றும் 224 ஆகிய பிரிவுகளின் கீழ் செய்யப்படுகிறது, எந்த சாதி அல்லது பிரிவினருக்கும் இதில் இடஒதுக்கீடு இல்லை.
கொலீஜியம் அமைப்பின் மூலம் நீதிமன்றங்களுக்கு நீதிபதிகளை நியமிக்கும் தற்போதைய முறையில், பட்டியல் பிரிவினர்/ பழங்குடியினர்/ இதர பிற்படுத்தப்பட்டோர்/ பெண்கள்/ சிறுபான்மையினர் உட்பட சமூகத்தின் அனைத்துப் பிரிவினருக்கும் சமூகப் பன்முகத்தன்மை மற்றும் பிரதிநிதித்துவம் வழங்கும் பொறுப்பு நீதித்துறையிடம் முதன்மையாக உள்ளது.
உயர் நீதிமன்ற கொலீஜியம்/உச்ச நீதிமன்ற கொலீஜியம் பரிந்துரை செய்யாத எவரையும் உயர் நீதிமன்ற நீதிபதியாக அரசு நியமிக்க முடியாது.
இருந்த போதிலும், நீதிபதிகள் நியமனத்தில் சமூக பன்முகத்தன்மைக்கு அரசு உறுதியாக உள்ளதோடு நீதிபதிகளை நியமனம் செய்வதற்கான முன்மொழிவுகளை அனுப்பும் போது, பட்டியல் பிரிவினர், பழங்குடியினர், இதர பிற்படுத்தப்பட்டோர், சிறுபான்மையினர் மற்றும் பெண்கள் உள்ளிட்ட பிரிவுகளை சேர்ந்த தகுதியான விண்ணப்பதாரர்களை உரிய பரிசீலனை செய்யப்பட வேண்டும் என்று உயர் நீதிமன்ற தலைமை நீதிபதிகளிடம் கோரிக்கை விடுத்து வருகிறது.
01.01.2021 முதல் 30.03.2022 வரை, 39 பெண்களை உயர் நீதிமன்ற நீதிபதிகளாக நியமனம் செய்ய உச்ச நீதிமன்ற கொலீஜியம் பரிந்துரைத்துள்ளது, அவர்களில் 27 பெண்கள் நியமிக்கப்பட்டுள்ளனர், மீதமுள்ள 12 பேரின் நியமனம் செயல்பாட்டில் உள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1812345
மத்திய அமைச்சரவை
தகவல் தொழில்நுட்பம் மற்றும் மின்னணுத் துறையில் ஒத்துழைப்பு தொடர்பாக இந்தியா மற்றும் செர்பியா இடையே கையெழுத்தான புரிந்துணர்வு ஒப்பந்தத்துக்கு மத்திய அமைச்சரவை ஒப்புதல்.
பிரதமர் திரு நரேந்திர மோடி அவர்கள் தலைமையிலான மத்திய அமைச்சரவை, இந்தியா மற்றும் செர்பியா இடையே, தகவல் தொழில்நுட்பம் மற்றும் மின்னணுத் துறையில் ஒத்துழைப்பு அளிக்கும் பொருட்டு கையெழுத்தான புரிந்துணர்வு ஒப்பந்தத்துக்கு ஏற்பளித்தது.
அரசுத் துறைகள், பொதுத்துறை நிறுவனங்கள், தனியார் நிறுவனங்கள், தனியார் அமைப்புகள் ஆகியவை, தகவல் தொழில்நுட்பம் மற்றும் மின்னணுத் துறையில் ஒத்துழைப்பு மேற்கொள்வதற்காக இந்த புரிந்துணர்வு ஒப்பந்தம் கையெழுத்தாகியுள்ளது.
தகவல் மற்றும் ஒலிபரப்பு அமைச்சகம்
கங்கை நதியின் பெருமைகளை விளக்கும் பயணத்தொடர் நிகழ்ச்சி மீண்டும் ஒளிபரப்பாகிறது :
4 ஆண்டுகளில் அதிகம் பார்க்கப்படும் சேனலாக தூர்தர்ஷன் மாறும் : திரு அனுராக் தாகூர்
இன்னும் 4 ஆண்டுகளில் மக்கள் அதிகம் பார்க்கும் சேனலாக தூர்தர்ஷன் மாறும் என மத்திய தகவல் மற்றும் ஒலிபரப்புத்துறை அமைச்சர் திரு அனுராக் தாகூர் கூறியுள்ளார்.
தூர்தர்ஷனில் ஒளிபரப்பப்பட்ட ‘ராக் ராக் மே கங்கா’ என்ற பயணத் தொடர் நிகழ்ச்சி மிகவும் பிரபலம் அடைந்தது. இதில் கங்கை நதியின் சுற்றுச்சூழல், தூய்மை மற்றும் அதன் பெருமைகள் குறித்து பகுதி, பகுதியாக விளக்கப்பட்டது. இதன் 2ம் பாகத்தை, மத்திய தகவல் மற்றும் ஒலிபரப்புத்துறை அமைச்சர் திரு அனுராக் தாகூர் இன்று தொடங்கி வைத்தார்.
அப்போது ஜல்சக்தி துறை அமைச்சர் திரு கஜேந்திர சிங் செகாவாத், இத்துறை இணையமைச்சர் திரு பிரகலாத் சிங் படேல் ஆகியோர் உடனிருந்தனர்.
மத்திய அமைச்சர் திரு அனுராக் தாகூர் பேசுகையில், ‘ராக் ராக் மே கங்கா’ முதல் பாகத்தை 1.75 கோடி பேர் பார்த்தனர். அதன் வெற்றிதான் இந்நிகழ்ச்சியின் 2வது பாகம். இதில் எதிர்பார்ப்பு அதிகமாகியுள்ளது. இந்நிகழ்ச்சிககு காரணமானவர்களை மத்திய அமைச்சர் பாராட்டினார். இது நிகழ்ச்சி மட்டும் அல்ல, மக்கள் பங்களிப்பை, மக்கள் இயக்கமாக மாற்றும் முயற்சி.
அடுத்த 3 முதல் 4 ஆண்டுகளில், அதிகம் பார்க்கப்படும் சேனலாக தூர்தர்ஷன் மாறும். நேயர்களை ஈர்க்க சரியான நிகழ்ச்சிகளை தூர்தர்ஷன் கொண்டு வரும்.
‘ராக் ராக் மே கங்கா’ பயணத் தொடர் நிகழ்ச்சியின் 2ம் பாகம், இந்த பெரிய நதியின் கலாச்சார, புராண, வரலாற்று மற்றும் சமூக-பொருளாதார விவரங்களை தெரிவிக்கும். 26 அத்தியாயங்களை கொண்ட இந்த பயணத் தொடர் நிகழ்ச்சியை, பிரபல நடிகர் ராஜீவ் கந்தேல்வால் தொகுத்து வழங்குகிறார். 2021 ஆகஸ்ட் 21ம் தேதி முதல் ஒவ்வொரு சனி மற்றும் ஞாயிற்று கிழமைகளில், டிடி நேஷனல் சேனலில் இந்நிகழ்ச்சி இரவு 8.30 மணிக்கு ஒளிபரப்பாகும்.
மத்திய அமைச்சர் திரு கஜேந்திர சிங் செகாவத் கூறுகையில், ‘‘ 3 ஆண்டு குறுகிய காலத்துக்குள், முதல் 10 தூய்மை நதிகளில் ஒன்றாக கங்கை நதியை மத்திய அரசால் கொண்டு வர முடிந்திருக்கிறது’’ என்றார்.
இந்நிகழ்ச்சியில் பேசிய மத்திய இணையமைச்சர் திரு பிரகலாத் சிங் படேல், ‘ராக் ராக் மே கங்கா’ நிகழ்ச்சியின் 2ம் பாகம், நமது நாகரீகத்துக்கு அடித்தளம் அமைத்த அர்த்-கங்கா நதிக்கு சமர்ப்பிக்கப்படும்’’ என்றார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1746434
பிரதமர் அலுவலகம்
பிரதமர் மற்றும் சவுதி அரேபியா அரசரிடையே தொலைபேசி உரையாடல்
பிரதமர் திரு நரேந்திரமோடி, மேன்மை பொருந்திய சவுதி அரேபிய அரசர் சல்மான் பின் அப்துல்அசீஸ் அல் சவுத் உடன் இன்று தொலைபேசியில் பேசினார்.
கொவிட்-19 பெருந்தொற்றால் ஏற்பட்டுள்ள சர்வதேச சவால்களை பற்றி இரு தலைவர்களும் கருத்துகளை பரிமாறிக் கொண்டனர்.
ஜி-20 குழுவுக்கு சவுதி அரேபியா அளித்து வரும் தலைமைத்துவத்துக்கு பிரதமர் பாராட்டு தெரிவித்தார். ஜி-20 அளவில் எடுக்கப்பட்ட நடவடிக்கைகள் பெருந்தொற்றை ஒன்றிணைந்து எதிர் கொள்வதற்கு உதவியாக இருந்ததாக தலைவர்கள் ஒப்புக் கொண்டனர். ஜி-20 தொடர்பான தற்போதைய முன்னுரிமைகள் குறித்தும் அவர்கள் விவாதித்தனர்.
இந்தியா மற்றும் சவுதி அரேபியாவுக்கு இடையே நிலவும் இரு தரப்பு உறவு குறித்து திருப்தி தெரிவித்த இரு தலைவர்களும், அனைத்து துறைகளிலும் அதை மேலும் வலுப்படுத்த உறுதி ஏற்றனர். கொவிட்-19 பெருந்தொற்றின் போது சவுதி அரேபியாவில் உள்ள இந்தியர்களுக்கு அந்நாட்டு அரசு அளித்த ஆதரவுக்காக அரசருக்கு சிறப்பு நன்றியை பிரதமர் தெரிவித்தார்.
சவுதி அரேபிய அரசர், அரச குடும்பத்தின் இதர உறுப்பினர்கள், மற்றும் நாட்டின் அனைத்து மக்களுக்கும் சிறந்த ஆரோக்கியம் மற்றும் நல்வாழ்வுக்கான வாழ்த்துகளை பிரதமர் தெரிவித்தார்.
(
பிரதமர் அலுவலகம்
பிலாஸ்பூரில் பிரதமரின் கிராமச் சாலைகள் திட்டம் நிறைவேற்றப்பட்டுள்ளதற்கு பிரதமர் மகிழ்ச்சி
சத்தீஸ்கர் மாநிலம் பிலாஸ்பூரில் பிரதமரின் கிராமச் சாலைகள் திட்டம் நிறைவேற்றப்பட்டுள்ளதற்கு பிரதமர் திரு.நரேந்திர மோடி மகிழ்ச்சித் தெரிவித்துள்ளார்.
அருண் சாவோவின் ட்விட்டருக்கு பதிலளித்து அவர் வெளியிட்டுள்ள ட்விட்டர் பதிவு வருமாறு;
"சத்தீஸ்கரின் பிலாஸ்பூர் மக்களின் மகிழ்ச்சியில் முழு நாடும் பங்கேற்றுள்ளது! பிரதமர் கிராமச் சாலைகள் திட்டத்தின் இத்தகைய சாதனைகள் மிகவும் ஊக்கமளிக்கின்றன."
விவசாயத்துறை அமைச்சகம்
ஊரடங்கு காலத்தில் விவசாயப் பணிகள் தொடர்வதற்கு செய்யப்பட்டுள்ள ஏற்பாடுகள் குறித்து அதிகாரிகளுடன் காணொளிக் காட்சி மூலம் வேளாண் துறை அமைச்சர் ஆலோசனை
ஊரடங்கு காலத்தில் விவசாயப் பணிகள் தொடர்வதற்கு செய்யப்படுள்ள ஏற்பாடுகள் குறித்து மூத்த அதிகாரிகளுடன் காணொளிக் காட்சி மூலம் மத்திய வேளாண்மை மற்றும் விவசாயிகள் நலன், ஊரக வளர்ச்சி மற்றும் பஞ்சாயத்து ராஜ் அமைச்சர் திரு.நரேந்திர சிங் தோமர் இன்று ஆய்வு நடத்தினார்.
வேளாண்மை மற்றும் அது தொடர்பான துறைகளுக்கு அளித்துள்ள விலக்குகளை கடுமையாகப் பின்பற்றுமாறு திரு.தோமர் கேட்டுக் கொண்டார். பல்வேறு விலக்குகள் மற்றும் சலுகைகளைத் தொடர்ந்து கண்காணிக்க கட்டுப்பாட்டு அறைகளை அமைக்குமாறு அமைச்சர் உத்தரவிட்டார்.
வேளாண்மை மற்றும் அது தொடர்பான துறைகளுக்கு அளிக்கப்பட்டுள்ள விலக்குகள் மற்றும் சலுகைகளை அமல்படுத்தும் போது, தனி நபர் இடைவெளி தொடர்பான விதிகள் முறையாக பின்பற்றப்படுவதை அதிகாரிகள் உறுதிப்படுத்த வேண்டும் என்று அவர் குறிப்பிட்டார். விவசாயிகள் தாங்கள் விளைவித்த பொருள்களை தங்களது விளை நிலத்தின் அருகிலேயே விற்பனை செய்வதற்கான அனைத்து ஏற்பாடுகளையும் செய்யவேண்டும் என்று அவர் வலியுறுத்தினார். அதோடு, மாநிலங்களுக்கு உள்ளேயும், மாநிலங்களுக்கு இடையேயும் விவசாயப்பொருள்கள் தடையில்லாமல் கொண்டு செல்வதை உறுதிப்படுத்த வேண்டும் என்றும் அமைச்சர் கேட்டுக் கொண்டார்.
கோவிட்-19 வைரஸ் தொற்றை சிறப்பாகக் கட்டுப்படுத்துவதற்கு மண்டிகளில் கூட்டம் கூடுவதைத் தவிர்க்க வேண்டியது அவசியமாகிறது. இதற்காக விவசாயிகளின் விற்பனையை வலுப்படுத்துவதற்காக தேசிய வேளாண் சந்தை  அமைப்பில் புதிய சிறப்பம்சங்கள் சேர்க்கப்பட்டுள்ளன. இதன் மூலம், விவசாயிகள் தாங்கள் விளைவித்த பொருள்களை விற்பதற்காக மொத்த விற்பனை மண்டிகளுக்கு நேரில் வரவேண்டிய தேவை குறைகிறது. ரூ.3 லட்சம் வரையான குறுகியகாலப் பயிர்க்கடன்களுக்கு மார்ச் 1, 2020 முதல் மே 31 வரை செலுத்த வேண்டிய தவணைக்கான காலத்தை மே 31, 2020 வரை அரசு நீட்டித்துள்ளது. நீட்டிக்கப்பட்ட காலக்கெடு வரை விவசாயிகள் 4 சதவீத வட்டியுடன் எந்தவித அபராதமும் இன்றி தவணைத் தொகையைத் திரும்பச் செலுத்தலாம்.
(
பழங்குடியினர் நலத்துறை அமைச்சகம்
ஏகலைவா மாதிரி உறைவிடப் பள்ளி மாணவர்கள் அபாரத் தேர்ச்சி: திரு. ஜுவல் ஓரம்
2018-19 பட்ஜெட் அறிவிப்பின்படி, 2022-ஆம் ஆண்டுவாக்கில், நாட்டில் 50 சதவீதத்திற்கும் மேற்பட்ட ஷெட்யூல்டு பழங்குடியின மக்கள் தொகை கொண்ட மற்றும் குறைந்தது 20 ஆயிரம் பழங்குடி இனத்தவர் வசிக்கும் ஒவ்வொரு வட்டத்திலும், ஏகலைவா மாதிரி உறைவிடப் பள்ளிகள் ஏற்படுத்தப்படும். மக்களவையில் இன்று  நட்சத்திரக் குறியிட்ட கேள்வி ஒன்றுக்கு பதிலளித்த மத்திய பழங்குடியினர் விவகாரங்கள் துறை அமைச்சர் திரு. ஜுவல் ஓரம், நாட்டில் உள்ள 564 உபமாவட்டங்களில், அதாவது, ப்ளாக் / தாலுகா / வட்டாட்சி பகுதிகளில் மொத்த மக்கள்தொகையில், 50 சதவீதத்திற்கு மேற்பட்டோர் ஷெட்யூல்டு பழங்குடியின மக்களாகவும், குறைந்தது 20 ஆயிரம் பழங்குடி இனத்தவர் வசிப்பதாகவும் தெரிவித்தார். எனவே, இந்த 564 துணை மாவட்டங்களிலும், அடுத்த 3 ஆண்டுகளுக்குள் ஏகலைவா மாதிரி உறைவிடப் பள்ளிகள் ஏற்படுத்தப்படும் என்றும் அவர் தெரிவித்தார்.
துணைக் கேள்வி ஒன்றுக்கு பதிலளித்த அமைச்சர், பல்வேறு மாநிலங்களில் உள்ள இத்தகைய பள்ளிகள் 100% தேர்ச்சியுடன் சிறப்பாக செயல்பட்டு வருவதாகவும், இவர்களில் 60-70% மாணவர்கள் முதல்வகுப்பு மதிப்பெண்களுடன் தேர்ச்சி பெற்றுள்ளதாகவும் தெரிவித்தார். இந்தப் பள்ளிகளில் பயிலும் மாணவர்கள், தேசிய அளவிலான தகுதித் தேர்வான நெட் தேர்வில் வெற்றி பெற்று, ஐஐடி, ஐஐஎம் போன்ற உயர்கல்வி நிறுவனங்களில் சேர்ந்து வருவதாகவும் அமைச்சர் குறிப்பிட்டார்.
தற்போதுவரை மொத்தம் 284 ஏகலைவா மாதிரி உறைவிடப் பள்ளிளுக்கு ஒப்புதல் அளிக்கப்பட்டு, இவற்றில் 214 பள்ளிகள் செயல்பட்டு வருகின்றன. தமிழ்நாட்டில் செயல்பாட்டில் உள்ள ஏகலைவா மாதிரி உறைவிடப் பள்ளி மற்றும் அதில் பயிலும் மாணவர்கள் பற்றிய விவரம் வருமாறு:
|
|
வ.எண்.
|
|
மாநிலம்
|
|
தற்போது செயல்படும் ஏகலைவா மாதிரி உறைவிடப் பள்ளிகளின் எண்ணிக்கை
|
|
மாணவர் சேர்க்கை எண்ணிக்கை
|
|
18
|
|
தமிழ்நாடு
|
|
7
|
|
1553
கடந்த நான்கு ஆண்டுகளில் ஏகவலைவா மாதிரி உறைவிடப் பள்ளிகளுக்கு வழங்கப்பட்ட தொடர் செலவின விவரம் வருமாறு:
|
|
வ.எண்.
|
|
மாநிலம்
|
|
2014-15
|
|
2015-16
|
|
2016-17
|
|
2017-18
|
|
17
|
|
தமிழ்நாடு
|
|
264.00
|
|
352.80
|
|
378.00
|
|
504.00
கூடுதல் விவரங்களுக்கு www.pib.nic.in என்ற வலைதளத்தைப் பார்க்கவும்.
------
(Visitor Counter : 515
பிரதமர் அலுவலகம்
கர்நாடகா ஹூப்ளிக்கு பிரதமர் வருகை
1.5 மில்லியன் மெட்ரிக் டன் மங்களூரு திறன் மிகுந்த பெட்ரோலிய இருப்பு வசதி மற்றும் 2.5 மில்லியன்; மெட்ரிக் டன் படூர் திறன் மிகுந்த பெட்ரோலிய இருப்பு வசதியை நாட்டுக்கு அர்ப்பணித்தார்
ஐ ஐ டி தர்வாடு மற்றும் ஐ ஐ ஐ டி தார்வாடு ஆகியவற்றுக்கு அடிக்கல் நாட்டினார்
பிரதமரின் வீட்டு வசதித் திட்டத்தின் கீழ் 2,350 பயனாளிகளின் ஈ-கிரஹப்பிரவேசத்தைப் பார்வையிட்டார்
பல்வேறு வளர்ச்சித் திட்டங்களை பிரதமர் துவக்கி வைத்தார்
ஆந்திரா, தமிழ்நாடு மற்றும் கர்நாடகா மாநிலங்களில் ஒருநாள் அரசுமுறைப் பயணத்தின் கடைசி சுற்றாக கர்நாடகாவின் ஹூப்ளிக்கு பிரதமர் திரு நரேந்திர மோடி வருகை தந்தார். அங்கு கப்பூர் என்ற இடத்தில் பல்வேறு வளர்ச்சித் திட்டங்களை அவர் துவக்கி வைத்தார்.
தார்வாடு இந்திய தொழில்நுட்பக் கழகம் மற்றும் தார்வாடு இந்திய தகவல் தொழில்நுட்பக் கழகம் ஆகியவற்றுக்கு அடிக்கல் நாட்டியதை குறிக்கும் வகையிலான பெயர் பலகையை பிரதமர் திறந்து வைத்தார்.
இவ்விழாவில் தார்வாடு நகர எரிவாயு விநியோகத் திட்டமும் நாட்டுக்கு அர்ப்பணிக்கப்பட்டது. மக்களுக்கு தூய்மையான எரிபொருள் அதிக அளவில் கிடைக்கும் வகையில் நகர எரிவாயு விநியோக தொகுப்பை விரிவாக்கம் செய்வதில் அரசு முனைப்புடன் செயல்பட்டு வருகிறது.
எரிபொருள் பாதுகாப்பை உறுதி செய்யும் வகையில், இந்திய திறன் மிகுந்த பெட்ரோலியம் ரிசர்வ் நிறுவனத்தின் மங்களூரு 1.5 மில்லியன் மெட்ரிக் டன் திறன் மிக்க பெட்ரோலிய கையிருப்பு வசதி மற்றும் படூர் 2.5 மில்லியன் மெட்ரிக் டன் திறன் மிகுந்த பெட்ரோலிய கையிருப்பு வசதி ஆகியவை நாட்டுக்கு அர்ப்பணிக்கப்பட்டன.
சிக்ஜாஜுர்-மாயக்கொண்டா பிரிவில் 18 கிலோ மீட்டர் தூர இரட்டை ரயில்பாதை திட்டத்தை பிரதமர் திரு மோடி நாட்டுக்கு அர்ப்பணித்து வைத்தார்.
சிக்ஜாஜுர் – மாயகொண்டா பிரிவு, 190 கிலோ மீட்டர் தூர ஹூப்ளி – சிக்ஜாஜுர் இரட்டை ரயில்பாதை திட்டத்தின் ஒரு பகுதியாகும். தென்மேற்கு ரயில்வேயின் பெங்களூரு – ஹூப்பள்ளி வழித்தடத்தில் இது அமைந்துள்ளது. இரட்டை ரயில்பாதையாக மாற்றப்பட்டுள்ளது. இந்த முக்கிய வழித்தடத்தில் பெங்களூருவை, ஹூபள்ளி, பெலாகவி, கோவா, புனே மற்றும் மும்பை ஆகிய நகரங்களை இணைத்து அதிவேக ரயில் போக்குவரத்துத் திறனை அதிகரிக்கும்.
அனைவருக்கும் வீட்டு வசதி என்ற உறுதிமொழியை நிறைவேற்றும் வகையில், பிரதமரின் வீட்டு வசதித் திட்டத்தின் கீழ் தார்வாடு நகரில் 2,350 வீடுகளின் மின்னணு கிரஹப்பிரவேசத்தை பிரதமர் பார்வையிட்டார்.
-------
(Visitor Counter : 102
மத்திய அமைச்சரவை
இந்திய பட்டயக் கணக்காளர் நிறுவனம் - ஆஸ்திரேலிய பட்டயக் கணக்காளர் நிறுவனம்: பரஸ்பர அங்கீகார ஒப்பந்தத்திற்கு மத்திய அமைச்சரவை ஒப்புதல்
பிரதமர் திரு நரேந்திர மோடி தலைமையிலான மத்திய அமைச்சரவை, இந்திய பட்டயக் கணக்காளர் நிறுவனம், ஆஸ்திரேலியாவின் பட்டயக் கணக்காளர் நிறுவனம் ஆகியவற்றிற்கு இடையேயான பரஸ்பர அங்கீகார ஒப்பந்தத்திற்கு ஒப்புதல் வழங்கியுள்ளது.
ஒப்பந்தத்தின் விவரங்கள்:
இந்த பரஸ்பர ஒப்பந்தத்தின் கீழ் கணக்கியல் சார்ந்த அறிவை மேம்படுத்துவதற்கான வடிவமைப்பை உருவாக்குவதில் பரஸ்பர ஒத்துழைப்பு, தொழில் மற்றும் அறிவுசார் வளர்ச்சி, சம்பந்தப்பட்ட உறுப்பினர்களின் நலனை மேம்படுத்துதல், இந்தியா மற்றும் ஆஸ்திரேலியாவில் கணக்கியலின் வளர்ச்சிக்கு ஆக்கப்பூர்வ பங்களிப்பு ஆகிய துறைகளில் இந்திய பட்டயக் கணக்காளர் நிறுவனமும், ஆஸ்திரேலியாவின் பட்டயக் கணக்காளர் நிறுவனமும் இணைந்து பணியாற்றும்.
ஒப்பந்தத்தினால் ஏற்படக்கூடிய தாக்கம்:
இந்த பரஸ்பர அங்கீகார ஒப்பந்தம்:
• இருநாட்டு பட்டயக் கணக்காளர் நிறுவனங்கள் இடையேயான உறவை வலுப்படுத்தும்
• உறுப்பினர்கள், மாணவர்கள் மற்றும் அவர்கள் சார்ந்த நிறுவனங்களின் நலனைக் கருத்தில் கொண்டு பரஸ்பர உறவை மேம்படுத்தும்
• இரு தரப்பிலும் தொழில் சார்ந்த நிபுணர்களின் இயக்கத்தை அதிகரிப்பதுடன், இரு நாடுகளின் சிறிய மற்றும் நடுத்தர தொழில்களுக்கு புதிய பரிமாணத்தை அளிக்கும்
• சர்வதேச சுற்றுச்சூழலில் கணக்காளர்களுக்கு எழும் புதிய சவால்களை எதிர்கொள்ளும் வகையில், பட்டயக் கணக்காளர் நிறுவனங்கள், தலைமைப் பண்புடன் திகழ்வதற்கான வாய்ப்புகளை வழங்கும்.
பலன்கள்:
இரண்டு நிறுவனங்களுக்கு இடையேயான ஒப்பந்தத்தின் வாயிலாக, இந்திய பட்டயக் கணக்காளர்களுக்கு அதிகளவில் வேலைவாய்ப்பு கிடைப்பதுடன் இந்தியாவிற்கான பணவரத்தும் அதிகரிக்கும்.
செயலாக்க உத்தியும், இலக்குகளும்:
இரண்டு அமைப்புகளில் சேர்வதற்கான தேர்வு, பயிற்சி மற்றும் நடைமுறை அனுபவங்களில் தேர்ச்சி பெற்று, உறுப்பினர் அந்தஸ்து பெற்றுள்ள பிற அமைப்பின் உறுப்பினர்களுக்கு, இந்த ஒப்பந்தத்தின் மூலம் கணக்காளர் தகுதிக்கான அங்கீகாரம் வழங்கப்படும். தகுதி, பிறரது பயிற்சிக்கான அங்கீகாரம், இருதரப்பிற்கும் சாதகமான முறையில் உறுப்பினர்களை சேர்ப்பது ஆகியவை குறித்த பரஸ்பர அங்கீகார ஒப்பந்தம் ஒன்றை இரு நாட்டு நிறுவனங்களும் வடிவமைக்கும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1712867
பிரதமர் அலுவலகம்
ஜப்பான் பிரதமர் இந்தியாவுக்கு வருகை தந்தபோது பிரதமர் திரு நரேந்திர மோடி வெளியிட்ட செய்தி அறிக்கையின் தமிழாக்கம்
மேன்மைதங்கிய பிரதமர் கிஷிடா அவர்களே,
மதிப்புக்குரிய பிரதிநிதிகளே,
வணக்கம்
இந்தியாவுக்கு முதன்முறையாக வருகை தரும் ஜப்பான் பிரதமர் கிஷிடாவை வரவேற்பது எனக்கு மிகுந்த மகிழ்ச்சியை அளிக்கிறது. ஜப்பானில் சில நாட்களுக்கு முன் ஏற்பட்ட நிலநடுக்கம் காரணமாக உயிரையும் உடமைகளையும் இழந்தவர்களுக்கு ஒட்டுமொத்த இந்தியாவின் சார்பில் எனது இரங்கலைத் தெரிவித்துக் கொள்கிறேன்.
நண்பர்களே,
பிரதமர் கிஷிடா இந்தியாவின் பழைய நண்பர். வெளியுறவு அமைச்சராகப் பலமுறை அவர் இந்தியாவுக்குப் பயணம் செய்துள்ளார். அவருடன் கருத்துக்களைப் பரிமாறிக் கொள்ளும் வாய்ப்பை நான் பெற்றிருந்தேன். இந்தியா- ஜப்பான் இடையே சிறப்பு உத்திகள் வகுத்தல் மற்றும் உலகளாவிய பங்களிப்பில் கடந்த சில ஆண்டுகளாக முன்னெப்போதுமில்லாத முன்னேற்றம் ஏற்பட்டிருப்பதில் பிரதமர் கிஷிடா முக்கியப் பங்கு வகித்துள்ளார்.
இன்றைய உச்சிமாநாடு மிகவும் முக்கியமான தருணத்தில் ஏற்பாடு செய்யப்பட்டுள்ளது. கொவிட்-19 மற்றும் அதன் தாக்கங்கள் உலகை இன்னமும் கவ்விப் பிடித்துள்ளன. உலகளாவிய பொருளாதார மீட்சிக்கான நடைமுறை இன்னமும் முழுமை பெறவில்லை. புவி சார்ந்த அரசியல் நிகழ்வுகளும் புதிய சவால்களை முன்வைத்துள்ளன.
இந்தச் சூழலில் இந்தியா - ஜப்பான் இடையேயான நட்புறவை மேலும் வலுப்படுத்துவது இரு நாடுகளுக்கு மட்டும் முக்கியமானது அல்ல; இது அமைதியை, வளத்தை, இந்திய- பசிஃபிக் பிராந்தியத்தின் நிலைத் தன்மையை மேம்படுத்தும். ஒட்டுமொத்தமாக உலக அளவிலும் கூட.
நண்பர்களே,
இந்தியா - ஜப்பான் இடையேயான பொருளாதார ஒத்துழைப்பு கடந்த சில ஆண்டுகளாக முன்னெப்போதுமில்லாத முன்னேற்றத்தைக் கண்டுள்ளது.
இரு நாடுகளின் வர்த்தகத்தில் பெருமளவிலான நம்பிக்கையும் ஆர்வமும் ஏற்பட்டுள்ளது. உலகத் தரமுள்ள கூட்டாளியான ஜப்பான் இந்தியாவில் பெருமளவில் முதலீடு செய்துள்ள நாடுகளில் ஒன்றாகும். இந்தப் பங்களிப்பிற்கு நாங்கள் மிகவும் நன்றி உடையவர்கள் ஆவோம்.
2014ல் நிர்ணயிக்கப்பட்ட 3.5 பில்லியன் ஜப்பான் யென் என்ற முதலீட்டு இலக்கை நாங்கள் விஞ்சி இருப்பது குறித்து நான் மகிழ்ச்சி அடைகிறேன். இப்போது எங்களின் விருப்பங்களை புதிய உச்சங்களுக்குக் கொண்டு செல்ல நாங்கள் முடிவு செய்துள்ளோம். புதிய இலக்கு 5 ட்ரில்லியன் யென் என்று நிர்ணயிக்கப்பட்டுள்ளது. வரும் 5 ஆண்டுகளில் ஜப்பான் முதலீடு 3 லட்சத்து 20 ஆயிரம் கோடி ரூபாய் என்பது இதன் பொருளாகும்.
கடந்த சில ஆண்டுகளில் இந்தியா விரிவான பொருளாதார சீர்திருத்தங்களை செய்துள்ளது என்பதை நீங்கள் அனைவரும் அறிவீர்கள். வணிகம் செய்வதை இது பெருமளவு எளிதாக்கி இருக்கிறது. 'உலகத்திற்காக இந்தியாவில் உற்பத்தி' என்பதற்கு இந்தியா தற்போது வரம்பற்ற வாய்ப்புகளைக் கொண்டுள்ளது.
இந்தச் சூழலில் ஜப்பான் நிறுவனங்கள் நீண்ட காலத்திற்கு நமது குறியீட்டு தூதர்களாக இருப்பார்கள். நீடித்த பொருளாதார வளர்ச்சி இலக்கை எட்டுவதும் பருவநிலை மாற்ற பிரச்சனையை சமாளிப்பதும் மிகவும் முக்கியமானதாகும்.
இன்று மேலும் பல முக்கியமான விஷயங்களை நாங்கள் ஒப்புக் கொண்டிருக்கிறோம். அறிவிப்புகள் வெளியிடப்பட்டுள்ளன.
இந்தியா ஜப்பான் இடையேயான சிறப்பு உத்தி வகுத்தல் மற்றும் உலகளாவிய பங்களிப்பில் பிரதமர் கிஷிடாவின் பயணம் புதிய பரிமாணங்களை வெற்றிகரமாக சேர்க்கும்.
பிரதமர் கிஷிடாவுக்கும் அவரது பிரதிநிதிகளுக்கும் மீண்டும் ஒரு முறை மிகவும் அன்பான வரவேற்பை நான் தெரிவித்துக் கொள்கிறேன்.
உங்களுக்கு நன்றி!
எரிசக்தி அமைச்சகம்
அகில இந்திய அளவில் ஒட்டு மொத்த கொண்டு செல்லுதல் மற்றும் வணிக இழப்புகளை 12.15% அளவிற்கு குறைப்பதை திருத்தியமைக்கப்பட்ட விநியோக முறை நோக்கமாக கொண்டுள்ளது
பயன்பாட்டாளர்களுக்கு மின் விநியோகத்தின் தரம் மற்றும் நம்பகத்தன்மையை மேம்படுத்தும் நோக்கத்தோடு திருத்தியமைக்கப்பட்ட விநியோகத் திட்டத்தை மத்திய அரசு தொடங்கி உள்ளது.
இந்தத் திட்டத்திற்கு ரூ.3,03,758 கோடி ஒதுக்கப்பட்டுள்ளது. மத்திய அரசிடமிருந்து ரூ.97,631 கோடி ஜிபிஎஸ் மதிப்பிடப்பட்டுள்ளது. அகில இந்திய அளவில் ஒட்டு மொத்த கொண்டு செல்லுதல் மற்றும் வணிக இழப்புகளை 12.15% அளவிற்கு குறைப்பதையும் விநியோகத்திற்கான சராசரி செலவு – எதிர்கால சராசரி வருவாய் இடையேயான இடைவெளியை 2024 – 25-க்குள் முற்றிலுமாக களைவதையும் திருத்தியமைக்கப்பட்ட விநியோக முறை நோக்கமாக கொண்டுள்ளது.
இந்தத் திட்டம் 2021-22 முதல் 2025-26 வரையிலான 5 ஆண்டு காலத்திற்கு உரியதாகும். மாநிலத்தின் குறிப்பிட்ட தேவைகளை சந்திக்க தேவையான பணிகளையும், நடவடிக்கைகளையும் தாராளமாக மேற்கொள்ள இந்தத் திட்டம் வகை செய்கிறது. இந்தத் திட்டத்திற்கான நிதி விடுவிப்பு விளைவுகளோடும், சீர்திருத்தங்களோடும் இணைக்கப்பட்டதாகும்.
இதனை அமல்படுத்துவதற்கான செயல் திட்டங்களையும் விரிவான திட்ட அறிக்கைகளையும் அனுப்புவதற்கான கடைசி நாள் 31.12.2021 ஆகும்.
மக்களவையில் இன்று மத்திய மின்சாரம் மற்றும் புதிய, புதுப்பிக்கவல்ல எரிசக்தித்துறை அமைச்சர் திரு.ஆர்.கே.சிங் எழுத்து மூலம் அளித்த பதிலில் இதனைத் தெரிவித்துள்ளார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1779726
பெட்ரோலியம் மற்றம் இயற்கை எரிவாயு அமைச்சகம்
ஏப்ரல் மற்றும் மே மாதங்களில் நிலவிய கச்சா எண்ணெயின் குறைவான விலையை சாதமாக்கி ரூ 5,000 கோடியை நாடு சேமித்தது: திரு தர்மேந்திர பிரதான்
ஒருங்கிணைந்த எரிசக்தி பாதுகாப்பு கட்டமைப்பை உருவாக்கும் நமது முயற்சிகளுக்கு, மாண்புமிகு பிரதமர் திரு நரேந்திர மோடி அறைகூவல் விடுத்த தற்சார்பு இந்தியா இயக்கம் வலுவூட்டும் என்று மத்திய பெட்ரோலியம் மற்றும் இயற்கை எரிவாயு அமைச்சர் திரு தர்மேந்திர பிரதான் கூறினார்.
சர்வதேச தீவிரவாத எதிர்ப்பு குழு நடத்திய எரிசக்தி பாதுகாப்பு மாநாட்டில் இன்று பேசிய அமைச்சர் இவ்வாறு கூறினார். எரிசக்தி துறையில் தற்சார்பை உருவாக்க அனைத்து நடவடிக்கைகளையும் அரசு எடுத்து வருவதாக அவர் தெரிவித்தார்.
ஏப்ரல் மற்றும் மே மாதங்களில் நிலவிய கச்சா எண்ணெயின் குறைவான விலையை சாதமாக்கி ரூ 5,000 கோடியை நாடு சேமித்தது என்று திரு தர்மேந்திர பிரதான் கூறினார்.
கச்சா எண்ணெய்க்காக வெளிநாடுகளை சார்ந்து இருப்பதை குறைப்பதற்கு ஐந்துமுனை திட்டம் ஒன்றை அரசு செயல்படுத்தி வருவதாக அமைச்சர் கூறினார்.
"கொரோனாவுக்கு பிந்தைய காலத்தில், பாதுகாப்பான, வலிமையான, தூய்மையான மற்றும் மக்களின் தேவைகளை பூர்த்தி செய்யக்கூடிய எரிசக்தி அமைப்பை உருவாக்க நாங்கள் உறுதியாக உள்ளோம்," என்று அமைச்சர் தெரிவித்தார்.
மேலும் விவரங்களுக்கு, இந்த ஆங்கில செய்திக் குறிப்பை படிக்கவும்:
https://pib.gov.in/PressReleasePage.aspx?PRID=1659993